Methods of House Construction. 653 



wawe ma ka liana ana a he malu a he paa nohoi. O na laau e hana ia ai, he noni, ua ka- 

 paia kona inoa he noni-a, a me na laau kiipono e ae no hoi, aka, ache pou o keia hale, 

 he laau hoopio wale no kona mai lalo a i luna, ma kela aoao keia aoao. 



NO KA HOAHO ANA. 



O ka haoho aole pono ke hookawale aku, aka, e hoopili iki mai nokamea, he 

 pokopoko ka la-i, aole hoi e pono i ka la-i maka, aka, he la-i maloo i paa, i ole e popopo 

 wale. O ka hana ana, ua pelupelu ia ka la-i i ka aho mc ka hoopaa ia no i ke kaula, 

 pela e hana aku ai a hiki i ka paa ana. Aole no hoi no ke kapili manu wale keia hale 

 a me ka mahiai i hana ia ai, aka, ua hana ia no i hale noho maoli no a loihi. Ua paa 

 no keia hale no na makahiki elua a oi ae paha; he hale liilii wale iho no keia, ua ane 

 like me ke cone puoa, ua kapaia ka inoa o ua hale liilii nei he pupupu hale a he wahi 

 pepepc hale. 



NO KA HALE LAUMAIA. 



He pono laau no ko keia hale e kukulu ai, ua like nohoi ke kukulu ana o keia 

 me ka hale la-i, he laau oio i hiki ke halawai oluna a akea pono olalo kahi e noho ai, 

 aka, he okoa iki ka hoaho ana o keia; o ko ka la-i hoi, he haiki mai ke kau ana o ka 

 aho, a o ko ka laumaia nei hoi he hookaawele aku ke kau ana o ka aho, no ka mea, he 

 loloa ka laumaia. Ua hana ia nohoi keia bale no ka pii ana i uka; o kekahi keia o na 

 hale e hana mau ia ai. Ke pii iuka, he hikiwawe ma ka hana ana. Ua loihi no ka no- 

 ho ia ana o keia hale me ka poino ole. Ua kaulana no hoi keia hale laumaia, o kona 

 mea i kaulana ai, o Pumaia ke kane a o Kamakakehau ka wahine, i ka wa o ko laua 

 noho pu ana ua pii laua i ke kuahiwi i ke kua laau; ua haalele ia o Pumaia e ka wa- 

 hine, ua lilo oia ia Koae, he kanaka ia no kekahi wahi mai, ua penehi ia o Pumaia e 

 Koae a make; a he pumaia ka inoa o ka hale; a no ka make ana o Pumaia, nolaila, 

 kapa ia ai ka inoa o keia hale he laumaia. A o Pumaia nohoi, he kanaka aimoku ia 

 no kekahi aina; he loihi aku no ka wehewehe ana o keia mea kaulana, aka, he pono 

 nae ia'u e hoopokole. 



NO KA HALE ILIKOA. 



O ke ano o keia hale, ua like no ia me ka hale la-i a me ka hale laumaia ke ano 

 o ke kukulu ana, aka, o ke pili o keia hale, he ilikoa ; ua akaakaa ia ka ili o ke koa a 

 uhi mai mawaho. Ua hana ia no keia hale no ka pii ana iuka i ke kalai waa a no na 

 hana e ae no hoi ; a he pono laau no ko keia hale. No ka uhi ana ia i ka ilikoa, no- 

 laila ua kapaia he hale ilikoa. 



